cyanic-selkie/wikianc huggingface dataset:
Suomen Nettikirpputorit
Historia
Syksyyn 2020 mennessä yrityksen kautta oli myyty yli miljoona käytettyä tuotetta. Se lanseerasi palvelumallin, jossa palvelun muut käyttäjät voivat hoitaa sekä tuotteiden kuvaamisen että hinnoittelun myyjän puolesta. Uuteen tehtävään koulutettiin "kirppismestareita", jotka työskentelevät omassa kodissaan omalla aikataulullaan. Myyjä lähettää vaatteensa Vähänkäytetty.fi:lle, joka toimittaa ne kirppismestarille.
Palvelu
Netflean toimintaperiaate on vertaisverkkokauppa, jossa tuotteen myyjät ottavat kuvat myytävistä tuotteista, kirjoittavat niistä kuvaukset, hinnoittelevat tuotteet ja lähettävät tavarat yhdessä paketissa yrityksen varastoon Ouluun. Yrityksen keskusvarasto sijaitsi ensin Oulussa, sittemmin se on muuttanut Tallinnaan. Netflea lisää tavarat sivustolleen, kun ne ovat saapuneet varastolle. Tekstit käännetään eri kieliversioihin sopiviksi. Kun ostaja on maksanut tuotteet verkkokaupassa, Netflea.com lähettää ne asiakkaalle. Pakettien toimitukseen käytetään Postia ja DHL:ää.
Vuonna 2018 vaatteiden keskimääräinen myyntihinta oli 5–6 euroa. Vuonna 2017 myyntiin tulleista tavaroista meni kaupaksi 80 prosenttia. Tavaroita pidetään myynnissä useita kuukausia ja tuotteiden hintoja lasketaan säännöllisesti. Myymättä jääneet tavarat voi joko lahjoittaa hyväntekeväisyyteen tai saada takaisin itselleen.
Giánnis Maniátis
thumb|Giánnis Maniátis. Ioánnis ”Giánnis” Maniátis (, s. 12. lokakuuta 1986 Livadeiá, Kreikka) on kreikkalainen jalkapalloilija, pelipaikaltaan puolustaja. Hän edustaa Kreikan Superliigassa pelaavaa Olympiakosia.
Homelin teknillinen valtionyliopisto
Homelin Pavel Suhoin tekninen valtionyliopisto on tekniikan korkeakoulu Valko-Venäjän kaakkoisosassa sijaitsevassa Homelissa (eli Gomelissa).
Kuopion Vilimit
Kuopion Vilimit on vuonna 1988 perustettu elokuvafestivaali, joka järjestetään vuosittain syksyllä Kuopiossa. Vilimit järjestää Itä-Suomen audiovisuaalisen kulttuurin koulutus- ja kehittämisyhdistys ISAK ry. Alun perin Vilimien taustaorganisaationa toimi Työväen sivistysliitto vuoteen 1995 saakka.
Homelin teknillinen valtionyliopisto
thumb|210px|left|Homelin teknisen valtionyliopiston pääsisäänkäynti thumb|250px|Homelin teknisen valtionyliopiston päärakennus
Kuopion Vilimit
Esityksiä on eri puolilla Kuopion kaupunkia ja päänäyttämönä toimii Kino Kuvakukko, jossa on 330 paikkaa. Koululaisesityksiä pääsee seuraamaan Petosen kaupunginosassa sijaitsevassa Kallaveden Auditoriossa, josta löytyy 260 paikkaa.
Homelin teknillinen valtionyliopisto
Teknillinen yliopisto on saanut alkunsa vuonna 1968, kun Homelissa toimivan maatalouskoneita valmistavan suuryrityksen Gomselmašin koulutustarpeita varten yrityksen yhteyteen perustettiin iltaopetusta antava insinööritieteiden tiedekunta, joka oli osa Minskissä sijaitsevaa Valko-Venäjän valtiollista polyteknistä instituuttia. Ensimmäisellä vuosikurssilla aloitti 200 opiskelijaa.
Kuopion Vilimit
Vilimit 2013
Syksyllä 3. - 6.10.2013 jo 26. kerran järjestettävien Kuopion Vilimien ohjelmistossa painottuu kotimainen elokuva. Vanhemmasta kotimaisesta tuotannosta tarjoavat esimerkkejä Kansallinen audiovisuaalinen arkisto KAVAN digitointiprojektin tulokset. Mukana oli kansainvälistä elokuvaa Rakkautta ja anarkiaa -filmifestivaalilta.
Homelin teknillinen valtionyliopisto
Vuonna 1973 tiedekunta kasvatettiin polyteknisen instituutin Gomelin haaraosastoksi. Vuonna 1981 Homelin toimipiste irroitettiin Gomselmašista koko Homelin alueen (Gomelin alueen) kasvaneiden tekniikan alan koulutustarpeiden vuoksi omaksi Homelin polytekniseksi instituutiksi, joka nimettiin vuonna 1995 lentokonesuunnittelija Pavel Suhoin mukaan. Tässä korkeakoulussa oli jo viisi tiedekuntaa. Tämän instituutin pohjalta muodostettiin vuonna 1998 Homelin Pavel Suhoin tekninen valtionyliopisto.
Kuopion Vilimit
Vilimit 2013
Kuopion Vilimien 2013 vieraina ovat katsotuimman kotimaisen elokuvan "21 tapaa pilata avioliitto" käsikirjoittaja ja ohjaaja Johanna Vuoksenmaa, kaikkien aikojen katsotuimman dokumentin kuvaaja Hannu Siitonen (Metsän tarina), Varkaudessa tunteita kuohuttaneen kaupunkidokumentin käsikirjoittaja ja ohjaaja Matleena Jänis (Jäniksenä Varkaudessa) sekä lasten ja nuorten tekemien elokuvien 25-vuotisjuhlakooste Mediakeskus Metka rystä.
Pohjoista valoa 2009-2012
”Kuopion Vilimit –Kuopio Film Festival 2009-2012: Pohjoista valoa –Visions From The North ” –projekti toimi nelivuotisena festivaaliareenana pohjoismaiselle elokuvalle. Festivaalin ohjelmassa oli vuodesta 2009 lähtien mukana pohjoismaisia elokuvia ja taiteilijavierailuja. Tavoitteena projektille oli tuoda ilmi mielenkiintoisia elokuvia ja tekijöitä Pohjoismaista. Tapahtumissa käytiin seminaareissa ja keskusteltiin elokuvien tekemisestä, tavoista, näkökulmista, ohjauksista, puvustuksista ja näyttelijäsuorituksista.
Homelin teknillinen valtionyliopisto
Yliopistossa toimii seitsemän (7) tiedekuntaa.
Kuopion Vilimit
Vilimit 2009
Vuonna 2009 Vilimit elokuvatapahtuma järjestettiin 22. kerran. Vierailijoina tapahtumassa olivat mm. ohjaaja Johanna Vuoksenmaa, toiminnanjohtaja Klas Fransberg, tuottaja ja käsikirjoittaja Claes Olsson ja tuottaja Anita Oxburgh. Vuonna 2009 teemoina olivat käsikirjoitus ja tuotanto. Kuopion Vilimit 2009 oli myös osa valtakunnallista Svensk Film i Finland-kampanjaa. Tapahtuman avasi kauhuelokuvaklassikko Häxan live-säestyksellä. Vilimit elokuvatapahtuma oli osa Kipinä-tapahtumia.
Vilimit 2010
Vuonna 2010 Vilimien kävimäärä nousi 44 % edellisvuoteen verrattuna. Päämaana Vilimeillä oli Norja ja norjalaisten elokuvien sarjassa esitettiin myös Norjan Oscar-ehdokaselokuva Engelen (Enkeli). Vierailijoina Vilimeillä olivat mm. ohjaaja Kaisa Rastimo, pukusuunnittelija Mariella Rauhala, Engelen-elokuvan ohjaaja Margareth Olin sekä näyttelijät Maria Bonnevie ja Antti Reini, jotka kertoivat elokuvan teosta ja työstään pohjoismaisissa elokuvatuotannoissa.
Vilimit 2011
Vuonna 2011 Vilimien ohjelmistossa pidettiin leffaraati. Levyraatia mukaillen suoritettiin arvioitiin lyhytelokuvia. Lyhytelokuvat oli valikoitu yhteistyössä Suomen Elokuvakontaktin kanssa kattamaan hyvin suomalaisen elokuvan kentän.
Vilimit 2012
Kuopion Vilimit järjestettiin 4 – 7.10.2012 teemalla Pohjoisen ääniä. Samalla juhlittiin Kuopion Vilimien 25-vuotisjuhlavuotta. Vilimit esittivät helmiä vuosien varrelta ja uusia Pohjoismaisia elokuvia. Juhlavuoden kunniaksi elokuvien musiikki oli tärkeässä roolissa. Kuopion Vilimit ei keskittynyt pelkästään elokuvien esittämiseen, sillä mukana oli taiteilijavierailuja, keskusteluja ja koululaisesityksiä.
Vieraat ja teemat
Festivaali rakentui aiemmin päävieraan ja hänen tuotantonsa retrospektiivisen esittelyn ympärille. Sittemmin on siirrytty vuosittaisiin teemoihin.
Björköbyn kirkko
Björköbyn kirkko on Mustasaaren Björköbyssä sijaitseva kirkko. Se on rakennettu vuonna 1859. Kirkko on saanut nimensä Aleksanteri II:n puolison Marian mukaan. Kirkkoon rakennettiin lehteri 1907 ja urut muutamaa vuotta myöhemmin. Jumalanpalvelukset pidettiin lukutuvassa ennen kuin kylä sai oman kirkon.
Kirkossa on votiivilaiva ja kansanomainen kynttelikkö.
Prince
Prince Rogers Nelson (tunnetuimmat taiteilijanimet Prince ja 12px; s. 7. kesäkuuta 1958 Minneapolis, Minnesota, Yhdysvallat – 21. huhtikuuta 2016 Chanhassen, Minnesota) oli yhdysvaltalainen laulaja-lauluntekijä ja multi-instrumentalisti.
Giórgos Tzavéllas
thumb|250px|Giórgos Tzavéllas 2010. Geórgios ”Giórgos” Tzavéllas (, s. 26. marraskuuta 1987 Ateena, Kreikka) on kreikkalainen jalkapalloilija, pelipaikaltaan laitapuolustaja. Hän edustaa Ranskan Ligue 2:ssa pelaavaa AS Monacoa.
Prince
Princen musiikki kattaa lukuisia tyylilajeja: funk, poprock, soul ja jazz, ja hänen katsotaan yhdistelleen niitä persoonallisesti. Hän voitti urallaan Grammyn seitsemän kertaa, sekä Golden Globen ja Oscarin. Hänen levymyyntinsä ylittää 100 miljoonaa myytyä äänitettä. Tunnettuja kappaleita uran varrelta ovat esimerkiksi Kiss, Cream ja Little Red Corvette. Suurimpaan klassikkoasemaan on noussut Purple Rain, mutta kaikkein suurin hitti kaupallisesti oli When Doves Cry, joka oli vuoden 1984 myydyin single maailmassa ja Princen vastine Michael Jacksonin Billie Jeanille. Prince toimi taustahahmona monille tähdille ja sävelsi kappaleita muille artistille ja yhtyeille. Tunnetuimpia niistä ovat Sinéad O’Connorin ”Nothing Compares 2 U” ja Chaka Khanin ”I Feel for You”. Prince soitti monilla levytyksillään itse kaikki instrumentit. Hänellä oli kuitenkin kaksi tunnettua taustayhtyettä, The Revolution 1980-luvulla ja The New Power Generation 1990-luvulla. Prince valittiin Rock and Roll Hall of Famen jäseneksi vuonna 2004. Vuosina 1993–2000 Prince tunnettiin symbolilla, jolle ei ole ääntämisasua. Epävirallisesti hänestä käytettiin nimiä ”The Artist” ja ”The Artist Formerly Known as Prince”. Nimenmuutos johtui Princen ja levy-yhtiö Warnerin välisestä kiistasta, joka oli hiertänyt heidän välejään 1980-luvulta lähtien. 2000-luvun alussa Prince lopetti yhteistyön Warnerin kanssa ja ryhtyi taas käyttämään nimeä Prince.
Varhaiset vaiheet ja uran alku
Prince ryhtyi soittamaan eri instrumentteja jo hyvin nuorena, ja hänestä tuli myöhemmin multi-instrumentalisti. Ensimmäisen yhtyeensä Prince perusti 15-vuotiaana. Prince ihaili nuorena suuresti Sly and the Family Stonea, James Brownia, Elvis Presleytä ja Jimi Hendrixia. Esiintymiskokemusta hän sai opiskellessaan Minnesotan tanssiteatterissa. 18-vuotiaana Prince teki ensimmäisen demonsa Minneapolisin studiossa.
Vuonna 1978 Prince solmi levytyssopimuksen Warner Brosin kanssa. Prince lähetti demonsa useille levy-yhtiöille ja kaikki olivat kiinnostuneita, mutta vain Warner suostui siihen, että yhtiölle tuntematon mies tuottaa levynsä itse ja soittaa levyllä kaikki instrumentit. Tarina kertoo, että haastatellessaan Princeä ensimmäisen demon tiimoilta Warnerin pomot eivät meinanneet uskoa, että Prince on tehnyt sen kokonaan itse. He kehuivat aluksi Princeä laulajana ja halusivat tietää, ketkä muusikot soittavat demolla. Vastaus kuului: "Prince". Haastattelijat toistivat kysymyksensä, kun eivät tajunneet, ettei demolla ole muita soittajia Princen lisäksi. Lopulta Prince sai levy-yhtiön käsittämään, että hän soittaa demolla itse kaiken. Tämän jälkeen Warner halusi saman tien tehdä sopimuksen.
Ensimmäisen albumin nimi oli For You, ja se ilmestyi 7. huhtikuuta 1978. Prince paitsi soitti levyllä kaikki instrumentit myös tuotti sen. "Soft and Wet" -kappaleen sanoittamiseen osallistui myös Chris Moon, mutta muuten kaikki kappaleet olivat Princen käsialaa. Levy myi kohtuullisesti ja "Soft and Wetista" tuli pieni hitti.
Seuraava albumi Prince (1979) tuotti hitin "I Wanna Be Your Lover". Single nousi Yhdysvaltain singlelistan sijalle #11, ja ykköseksi r&b-listalla. Albumikin menestyi hyvin, ja Princen nimi alkoi tulla tunnetuksi Yhdysvalloissa. Prince esitti "I Wanna Be Your Lover"- ja "Why You Wanna Treat Me So Bad" -kappaleet American Bandstand-show’ssa silloisen yhtyeensä kanssa. Kappaleesta "I Feel For You" tuli myöhemmin jättihitti Chaka Khanin esittämänä.
1980-luku
200px|thumb|Prince Brysselissä, Hit N Run -kiertueella vuonna 1986. Princen musiikillisen kultakauden ensimmäisenä albumina pidetään vuoden 1980 Dirty Mindia. Levy oli monipuolinen kokonaisuus, jossa soi vahvasti funk, New Wave, rock ja pop. Se oli musiikillisesti kunniahimoinen työ, jonka myötä Prince alkoi saavuttaa arvostusta musiikkikriitikoiden kirjoituksissa. Levy ei kuitenkaan myynyt kovin hyvin, sillä sen tekstit olivat hyvin seksuaalisia ja provosoivat suurta yleisöä. Sama ongelma oli seuraavana vuonna ilmestyneellä Controversylla, jonka nimikappale tosin menestyi jenkkilistalla. Prince lähestyi kuitenkin lopullista läpimurtoaan.
Läpimurto
Vuonna 1982 ilmestynyt levy, 1999 tuotti Princen ensimmäisen Top-10-hitin. "Little Red Corvette" nousi Yhdysvaltain listan sijalle #6. Menestystä lisäsi kappaleeseen tehty musiikkivideo, joka teki Princestä yhden ensimmäisistä mustista artisteista, jotka pääsivät MTV:n soittolistalle. Prince saavutti kansainvälistä suosiota ensimmäistä kertaa urallaan. Nimikappale nousi myöhemmin brittilistan sijalle #2, ja Yhdysvalloissa sijalle #12. "Delirious" oli Princen toinen USA:n Top-10 hitti noustessaan listasijalle #8. Levyn nimikappale pääsi sekin myöhemmin MTV:lle. 1999:stä tuli vuoden 1983 viidenneksi myydyin levy kansainvälisesti.
Vuonna 1984 Prince räjäytti lopullisesti pankin. Uusi albumi, Purple Rain oli Princen ensimmäinen yhteistyö The Revolution -yhtyeen kanssa. Se oli myös soundtrack samannimiseen elokuvaan, josta tuli vuoden suurimpia kassamagneetteja. Purple Rain -elokuvassa Prince esiintyy osana The Revolution -yhtyettä.
Purple Rain oli myynti- ja arvostelumenetys. Kriitikot jakoivat sille ylistyssanoja ja varsinkin "When Doves Cry" -kappaletta pidettiin uraauurtavana. Prince korjasi vuoden 1984 gaaloissa paitsi Grammyt myös elokuvapalkinto Oscarin Purple Rain -elokuvan tunnuskappaleesta. Samana vuonna startannut Purple Rain -kiertue kesti lähes kaksi vuotta ja päättyi 1985 Minneapolisiin.
Seuraava albumi, Around the World in a Day ilmestyi 22. huhtikuuta 1985. Prince ei lähtenyt sen myötä kiertueelle, sillä hän halusi keskittyä promootioon ja musiikkivideoihin. Samana vuonna Prince lopetti kuitenkin kokonaan haastattelujen antamisen kyllästyessään lopullisesti mediaan. Around the World in a Day ei yltänyt Purple Rainin myyntilukuihin, mutta menestyi silti hyvin. "Raspberry Beret"- ja "Pop Life" -kappaleista tuli hittejä. Musiikillisesti levy oli hieman haastavampi kuin edeltäjänsä, ja Prince otti sillä aiempaa enemmän vaikutteita psykedeelisestä musiikista.
Vuonna 1986 ilmestyi uusi Prince-elokuva, mustavalkoinen Under the Cherry Moon. Sen soundtrackina toimi uusi levy nimeltä Parade, jonka singlestä "Kiss" tuli saman tien hitti. Samalla kun "Kiss" oli ykkösenä Yhdysvaltain listalla, sijalla kaksi oli Banglesin "Manic Monday", jonka Prince oli kirjoittanut Banglesille salanimellä Chistopher. Tämä teki Princestä popmusiikin historian viidennen laulunkirjoittajan, jolla on ollut kaksi Top-10 hittiä samanaikaisesti Yhdysvaltain singlelistalla. Muut singlet eivät menestyneet yhtä hyvin. Prince ja The Revolution lähtivät samana vuonna massiiviselle Parade-kiertueelle, joka päättyi Japaniin. Kiertueen jälkeen Princen yhtye The Revolution hajosi erimielisyyksiin.
Taiteellinen huipentuma
Vuonna 1987 ilmestyi Princen mestariteoksena pidetty tuplalevy, Sign o' the Times. Albumi sai hullaantuneen vastaanoton kriitikoiden piirissä, ja se voitti muun muassa Pazz & Jopin arvostetun vuosipalkinnon. Levy oli hyvin monipuolinen kokonaisuus ja sitä pidetään usein Princen kultakauden huipentumana. Sign o' the Times -kiertueen avauskonsertsta tehtiin arvostettu konserttielokuva, joka on julkaistu myöhemmin DVD:llä. Albumilta julkaistiin singlet "Sign o' the Times", "U Got the Look" ja "I Could Never Take the Place of Your Man", joista kahteen ensimmäiseen tehtiin myös musiikkivideot. Revolution-yhtyeensä hajoamisen jälkeen Prince palasi Sign o' the Timesilla takaisin ensimmäisten levyjensä tyyliin soittaa kappaleilla itse kaikki instrumentit. Albumilla vieraili puhaltajia joissakin kappaleissa ja muutama muu muusikko, mutta muuten levy oli kokonaan Princen kirjoittama, tuottama, soittama ja laulama. Time Out Magazine valitsi Sign o' the Timesin vuonna 1989 maailman kaikkien aikojen parhaaksi levyksi.
Sign o' the Timesin jälkeen Prince ryhtyi saman tien nauhoittamaan uutta albumia. Black Albumiksi nimetty levy valmistui jo loppuvuodelta 1987, mutta juuri ennen julkaisupäivää se vedettiin kaupoista. Poisvedon syyt eivät ole vieläkään virallisesti julkisuudessa. Uskotaan, että levy-yhtiö alkoi epäillä albumin mahdollisuuksia menestyä ja päätti lopulta viime tingassa estää sen julkaisun. Myös Princen omaa osuutta on epäilty, sillä levy on sanomaltaan varsin synkkä ja aggressiivinen ja Princen ei uskota halunneen levittää ihmisille sellaista sanomaa. Black Album julkaistiin lopulta virallisesti vuonna 1994.
Seuraava Prince-levy, Lovesexy ilmestyi 10. toukokuuta 1988. Se oli musiikillisesti ja sanomaltaan synkän Black Albumin vastakohta. Laulujen teksteissä Prince yhdisteli rakkauden, seksin ja uskonnon sanomaa. Tämä herätti ristiriitaisia tunteita. USA:ssa albumi nousi korkeimmillaan vain listan sijalle #11, kun taas Isossa-Britanniassa Lovesexy oli listaykkönen. Kappaleesta "Alhabet St." tuli hitti, mutta levy-yhtiö oli pettynyt levyn listasijoitukseen USA:ssa. Myös Lovesexy-kiertue tuotti tappiota.
Vuonna 1989 Prince levytti soundtrackin uuteen Batman-elokuvaan. Tätä pidettiin Princen ensimmäisenä kaupallisena urasiirtona. Monet uskoivat Princen lähteneen projektiin puhtaasti kaupallisista syistä, sillä juorulehdet olivat jo pidemmän aikaa uutisoineet Princen rahapulasta. Myöhemmin paljastui, että Prince oli lainannut suuren summan ystävälleen George Clintonille, ja mahdollisesti tästä syystä hän tarvitsi rahaa ja suostui tekemään soundtrackin kaupalliseen hittielokuvaan.
Batman-levystä tuli kansainvälinen menestys. Se nousi listaykköseksi sekä Yhdysvalloissa että Britanniassa ja myi yli 11 miljoonaa kappaletta. Single "Batdance" oli listaykkönen Billboardin listalla. Prince esitti "Electric Chair" -kappaleen Saturday Night Livessä 24. syyskuuta. Batman-levyn menestys kuittasi levy-yhtiölle Lovesexyn aiheuttaman pettymyksen. Kriitikot eivät kuitenkaan pitäneet albumista yhtä paljon kuin muista 1980-luvun Prince-levyistä. Sitä syytettiin varman päälle pelaamisesta ja laskelmoinnista.
Vuonna 1989 ilmestyneellä Madonnan levyllä, Like A Prayer on Princen ja Madonnan duetto, "Love Song". Vuonna 1987 Prince suunnitteli duettoa myös Michael Jacksonin kanssa, mutta idea hylättiin, kun Princellä ja Michaelilla tuli erimielisyyksiä kappaleen sisällöstä.
1990-luku
Uusi Prince-elokuva Graffitti Bridge ilmestyi 20. lokakuuta 1990. Se oli jatko-osa Purple Rainille. Katsojaluvut osoittautuivat pettymykseksi. Samanniminen soundtrack-albumi myi silti hyvin ja tuotti hitin "Thieves in the Temple". Graffitti Bridge -levyllä oli Princen esittämien kappaleiden lisäksi myös Tevin Campbellin, Mavis Staplesin ja The Timen esittämiä lauluja, jotka olivat lähes poikkeuksetta Princen käsialaa. Levyllä soitti yhtye The New Power Generation, joka aloitti Princen virallisena taustayhtyeenä seuraavana vuonna.
Diamonds and Pearls -albumi ilmestyi 1. marraskuuta 1991. Se oli ensimmäinen levy, jonka esittäjäksi merkittiin virallisesti "Prince and the New Power Generation". Albumi menestyi loistavasti ja tuotti hittisinglet "Diamonds and Pearls", "Cream" ja "Get Off". Musiikillisesti Prince alkoi sen myötä siirtymään hiphopin suuntaan, uuden The New Power Generation -yhtyeensä vaikutuksesta. Kappaleessa "Get Off" on Princen ensimmäinen rap-verse. Selkeä linjanmuutos aiheutti ärtymystä joissakin faneissa. Diamonds and Pearls –kiertue oli maailmanlaajuinen menestys.
13. lokakuuta 1992 ilmestynyt seuraava albumi on nimetty kannessa olevan piirrossymbolin mukaan. Levy tunnetaan epävirallisesti ”Love Symbolina” ja Princen yhtyeen nimellä ”Prince and the New Power Generation.” Kappaleista "Sexy MF", "7" ja "My Name Is Prince" tuli hittejä. Albumia pidetään usein Princen kultakauden päätöksenä. Love Symbolin jälkeen Princen kaupallinen menestys alkoi heiketä. Se oli pitkään Princen viimeinen kansainvälisesti menestynyt levy. Vuonna 1993 ilmestyivät kokoelmat The Hits/B-sides, Hits 1 ja Hits 2. Ne sisälsivät suurimpien hittien lisäksi singlejen B-puolia ja harvinaisuuksia, ja myivät kohtuullisesti.
Nimenmuutos
Prince oli jo pidemmän aikaa riidellyt levy-yhtiönsä kanssa. Prince koki Warnerin yrittävän riistää hänen taiteellista vapauttaan. Vuonna 1978 solmitun levytyssopimuksen mukaan hänellä oli täydellinen vapaus julkaista mitä haluaa, mutta jo 1980-luvun loppupuolelta alkaen Warner oli yrittänyt puuttua Princen musiikkiin ja julkaisuihin. Prince halusi lopettaa yhteistyön, mutta sopimus velvoitti häntä julkaisemaan vielä yhdeksän albumia. 16. elokuuta 1994 Prince julkaisi hätäisesti kokoamansa Come-levyn, joka sisälsi enimmäkseen vanhoja kappaleita. Myös Black Album julkaistiin, jonka oli alun perin pitänyt ilmestyä jo vuonna 1987. Protestiksi Warneria vastaan Prince ryhtyi esiintymään ”slave” (orja) -sana poskeensa kirjoitettuna. Lehdet seurasivat mielenkiinnolla tapahtumien etenemistä. Lopulta erimielisyydet johtivat siihen, että Prince muutti taiteilijanimensä useissa viime levyjensä kansissa olevaksi symboliksi 14x14px. Hän ei halunnut esiintyä enää Prince-nimellä, sillä se oli hänen syntymänimensä ja hänen mielestään Warner käytti sitä vain rahastusmielessä. "Olen pelkkä nappula, jonka on tarkoitus tehdä levy-yhtiölle rahaa", Prince kirjoitti. Tälle uudelle "nimelle" ei ollut mitään lausuttavaa muotoa. Oprah Winfreyn keskusteluohjelmassa vuonna 1996 Prince kertoi, että symboli on kirjoitettavissa tietokoneella ja merkin kirjoitusasu oli seuraava: O(+>. Päätöstä seurasi mediakohu, ja lehdet antoivat Princelle pilkkanimen "The Artist Formerly Known as Prince" (”Artisti joka ennen tunnettiin nimellä Prince”). Jotkut toimittajat luulivat aluksi kyseessä olevan vitsi, mutta kun selvisi, että Prince on tosissaan, keksittiin myös muita nimiä: ”The Artist”, ”Symbol” ja ”The Artist Formerly Known as Prince:n” lyhennys ”TAFKAP”. Näitä nimityksiä käytettiin säännöllisesti lehdissä ja muissa medioissa 2000-luvun alkuun saakka, jolloin Prince alkoi taas käyttää vanhaa nimeään.
Levytykset uudella nimellä
Helmikuussa 1994 ilmestyi Princen ensimmäinen julkaisu Symbol-nimellä. "The Most Beautiful Girl in the World" -singlestä tuli jättihitti, se nousi listaykköseksi Ison-Britannian ja Australian listoilla ja kolmanneksi USA:ssa. Singlen menestys ei kuitenkaan kertonut paljoakaan tulevasta. 26. syyskuuta ilmestynyt The Gold Exprience -albumi meni vielä viimeistä kertaa ykköseksi Britanniassa, mutta kansainväliset myyntiluvut olivat jo selkeästi 1980-luvun huippuaikojen alapuolella. Samana vuonna ilmestyi vielä albumi Girl 6, joka oli soundtrack Spike Leen samannimiseen elokuvaan. Albumi menestyi kehnosti.
Seuraava levy, 9. kesäkuuta 1996 ilmestynyt Chaos and Disorder oli ensimmäinen Symbol-kauden studioalbumi, joka ei noussut kymmenen myydyimmän levyn joukkoon USA:ssa eikä Britanniassa. Nimenmuutos ja uudet mediatempaukset olivat saaneet monet Prince-fanit etääntymään idolistaan, ja suuri yleisö oli menettänyt lähes kokonaan mielenkiintonsa Symboliin. Kauas oltiin tultu Princen hurjimman menestyksen vuosista, jolloin Prince oli kaikkien huulilla. Kaupallisen menestyksen pienenemistä vain pahensi uudet tupla- ja tripla-levyt, joita Prince nyt ryhtyi julkaisemaan. Warner oli aiemmin pyrkinyt rajoittamaan Princen julkaisuja, ja nyt kun Prince sai esteettä julkaista kaiken haluamansa, hän teki massiivisia, ylipitkiä kokonaisuuksia. Seuraava levy, Emancipation sisälsi kolme CD:tä. Se ilmestyi jo samana vuonna 1996, 19. marraskuuta. Albumi menestyi edeltäjänsä tapaan kehnosti, vaikka sitä musiikillisesti pidetäänkin melko hyvätasoisena. Kate Bush, jolle Prince oli aiemmin kirjoittanut hitin, "Why Should I Love You", laulaa taustoja kappaleella "My Computer". Prince levytti albumilla ensimmäistä kertaa cover-versioita muiden artistien kappaleista. Yksi näistä covereista (Princen versio Stylisticsin hitistä "Betcha by Golly Wow!") julkaistiin myös singlenä, mutta vain kohtuullisella menestyksellä.
29. tammikuuta 1998 ilmestyi Crystal Ball, joka oli jälleen tripla-albumi. Kolmen CD:n lisäksi levyä myytiin lisälevy The Truthin kanssa. The Truth on lähes akustinen levy, ja sitä ei saa kaupasta ilman Crystal Ballia. Crystal Ball jäi mediassa vähälle huomiolle ja oli jälleen myynnillinen pettymys. Warnerin painostuksesta Prince ryhtyi taas antamaan haastatteluja isoille televisiokanaville. Prince vieraili muun muassa Oprah-show’ssa, mikä toi julkisuutta uudelle levylle.
24. elokuuta 1999 Warner julkaisi vanhoista kappaleista kootun The Vault: Old Friends 4 Sale -levyn. Toinen epävirallisempi julkaisu oli 1999: The New Master –niminen remix-levy, joka sisälsi uusia versioita klassikkokappaleesta 1999. Vuonna 1999 ilmestyi vielä varsinainen studiolevykin, Rave Un2 the Joy Fantasic, jonka soundi oli jonkin verran radioystävällisempi kuin edeltävien albumien. Singlestä "The Greatest Romance Ever Sold" tuli pieni hitti, mutta albumi ei osoittautunut sen suuremmaksi menestykseksi. Princen ja Gwen Stefanin duetto, "So Far So Pleased" oli alun perin tarkoitus julkaista singlenä, mutta suunnitelma hylättiin Gwen Stefanin No Doubt -yhtyeen julkaisukiireen takia.
Juuri ennen vuoden vaihtumista Prince esiintyi ystäviensä, muun muassa Maceo Parkerin, George Clintonin ja Lenny Kravitzin kanssa isossa konsertissa, jossa hän soitti ensimmäistä kertaa pitkään aikaan myös vanhoja klassikkokappaleitaan. Konsertin avasi "Let's Go Crazy" ja se päättyi teeman mukaisesti kappaleeseen "1999".
2000-luku
250px|thumb|Prince [[Coachellassa, Kaliforniassa huhtikuussa 2008.]] 2000-luvulla Prince ryhtyi jälleen käyttämään vanhaa nimeään Prince. Ensimmäinen uuden vuosituhannen Prince-julkaisu oli Rave In2 the Joy Fantastic, joka sisälsi remix-versioita vuoden 1999 samannimisestä albumista. Vuonna 2001 Prince kohautti liittymällä Jehovan todistajiin. Samana vuonna ilmestyi albumi Rainbow Children, joka heijasteli vahvasti Jehovan todistajien sanomaa. Se herätti faneissa ristiriitaisia tunteita. Musiikillisesti levyä pidettiin erinomaisena, mutta voimakas uskonnollinen sanoma häiritsi monia kuuntelijoita. Levy ei noussut USA:ssa edes Top-100 listalle. 22. kesäkuuta 2003 ilmestyi instrumentaalialbumi N.E.W.S. Levy oli ehdolla Vuoden Instrumentaali -palkinnon saajaksi Grammy-gaalassa. Ehdokkuus oli Princen ensimmäinen moneen vuoteen.
Vuonna 2002 ilmestyi Princen uran ensimmäinen livealbumi, nimeltään One Nite Alone... Live! Prince esitti samannimisessä konsertissa sekä Rainbow Childrenin materiaalia että vanhoja hittikappaleitaan, kuten "Raspberry Beret" ja "Diamonds and Pearls". Mukana oli useita vierailijoita, muun muassa Alicia Keys, George Clinton ja Norah Jones. 8. helmikuuta 2004 Prince esiintyi Grammy-palkintogaalassa yhdessä Beyoncé Knowlesin kanssa. Prince ja Knowles esittivät vuoden 1984 klassikkokappaleet "Let’s Go Crazy", "Baby I’m A Star" ja "Purple Rain" sekä Beyoncén tuoreen hitin "Crazy in Love". Kuukautta myöhemmin Prince valittiin Rock and Roll Hall of Famen jäseneksi.
Kaupallinen comeback
Vuonna 2004 Prince solmi levytyssopimuksen Columbia Recordsin kanssa. Sopimus oli merkittävä käänne Princen uralla, sillä se oli Princen ensimmäinen kansainvälisen levy-yhtiön kanssa tehty sopimus viiteen vuoteen. 20. huhtikuuta ilmestyi ensimmäinen julkaisu Columbian artistina. Musicology-levystä tuli Princen suurin menestys sitten 1990-luvun alun. Se nousi Top-5:een muun muassa USA:ssa, Isossa-Britanniassa ja Saksassa. Albumi sai mediassa enemmän huomiota kuin yksikään Princen albumi sitten Diamonds and Pearlsin. Musicology Tour oli loppuunmyyty menestys ja vuoden 2004 toiseksi eniten tuottanut kiertue. Princen comeback huomioitiin myös Grammy-gaalassa, jossa hän voitti kaksi palkintoa ja oli lisäksi ehdokkaana kolmessa muussa kategoriassa. Rolling Stone -lehden äänestyksessä Prince valittiin vuoden parhaaksi miesartistiksi ja Musicology-levy vuoden toivotuimmaksi comebackiksi. Levy on myynyt yli 7 miljoonaa kappaletta.
Kaupallista comebackia jatkoi 21. maaliskuuta 2006 ilmestynyt albumi 3121. Se nousi ensimmäisellä viikollaan USA:n listaykköseksi. Albumi tuotti hittisinglet "Te Amo Corazón" ja "Black Sweat". Prince esiintyi Saturday Night Livessä yhdessä Támaran kanssa, joka on yksi 3121-levyn vierailijoista. 3121-levyn yhteydessä järjestettiin kilpailu, jossa seitsemän levyn ostajaa sai samalla lipun 3121-kiertueen päätöskonserttiin. Loppuvuodesta 2006 Prince avasi 3121-nimisen klubin, jossa hän esiintyi joka perjantai ja lauantai huhtikuuhun 2007 saakka.
250px|thumb|Prince Lontoon [[O2 Arenalla vuonna 2007.]] 4. helmikuuta 2007 Prince esiintyi Floridan Super Bowl XLI Halftime -show’ssa. Prince esitti konsertissa muun muassa standardinumeronsa "Purple Rain" (jonka aikana satoi kaatamalla) sekä cover-version Bob Dylanin "All Along the Watchtowerista". Konserttia seurasi yli 140 miljoonaa televisionkatsojaa. Se on USA:n katsotuin televisiolähetys 2000-luvulla. Vain noin kuukauden päästä samana vuonna Prince ilmoitti esiintyvänsä Lontoon 02 Areenalla 21 kertaa tulevana kesänä. Konserttisarjasta tuli jättimenestys: kaikki konsertit myytiin loppuun ja 140 000 ensimmäistä lippua ostettiin 20 minuutissa.
Prince nostatti kohun uuden levyn markkinointikikallaan 28. kesäkuuta 2007. Prince teki sopimuksen brittiläisen Mail on Sunday -lehden kanssa, joka jakoi uutta Planet Earth -albumia ilmaiseksi kaikille tilaajilleen ja ostajilleen. Levyn virallinen ilmestymispäivä oli 24. heinäkuuta mutta se oli mukana jo kaikissa 15. päivä ilmestyneissä Mail on Sundayn numeroissa. Princen levy-yhtiö Columbia raivostui tempusta katsoessaan sen vähentävän liikaa levyn myyntiä ja uhkasi jättää Planet Earthin kokonaan julkaisematta Britanniassa. Myös media reagoi voimakkaasti, uutinen oli lähes kaikissa lehdissä ja nettisivujen uutisissa. New York Times julkaisi laajan kirjoitelman, jonka otsikko julisti "Prince näyttää mallia uuden vuosisadan musiikkibisnekselle." Planet Earthilla varustetusta Mail on Sundaysta tuli lehden historian toiseksi myydyin numero. Lehden menekki nousi Prince-lisän myötä lähes kolmeen miljoonaan kappaleeseen. Vaikka Mail on Sundayn Princelle maksama summa ei ole julkisuudessa, Princen uskotaan yleisesti ansainneen paljon enemmän kuin mitä hän olisi ansainnut julkaisemalla levyn tavallista kautta. Planet Earth menestyi Musicologyn ja 3121:n tapaan hyvin, vaikka sen ensimmäisen viikon myyntimäärä USA:ssa oli yli puolet vähemmän kuin edeltäjiensä. "Guitar"-single nousi radioiden soittolistoille monessa maassa.
Prince ilmoitti 14. syyskuuta 2007 haastavansa YouTuben ja eBayn oikeuteen. Princen mukaan tällaiset kanavat käyttävät laittomasti artistien musiikkia ja ainoa syy, minkä takia ne eivät halua poistaa musiikkivideoita palveluistaan on se, että videot ovat olennainen osa sivustojen suosiota. Vain noin kuukautta myöhemmin Prince suututti monet fanisivustonsa kieltäessään niitä käyttämästä Prince-aiheisia kuvia, laulunsanoja ja muuta laitonta materiaalia sivuillaan. "Prince Fans United" -niminen seura oli eri mieltä asiasta ja Princen ja faniyhteisön välille syntyi pieni kiista. 7. marraskuuta julkaistulla digitaalisella singlellä, F.U.N.K Prince kommentoi tilannetta omalta kannaltaan.
Princen viimeiseksi esiintymiseksi jäi hänen Piano & a Microphone -kiertueensa Atlantan konsertti 14. huhtikuuta 2016.
Esiintyminen Suomessa
Prince peruutti ennätykselliset viisi kertaa konserttinsa Suomessa (1988, 1990 ja 2010), mutta esiintyi kuitenkin kerran Helsingin Hartwall Areenalla heinäkuussa 2011.
Yksityiselämä
Prince Rogers Nelson syntyi Minneapolisissa 7. kesäkuuta 1958. Hänen isänsä John Lewis Nelson oli pianisti ja laulunkirjoittaja, ja äiti Mattie Shaw jazzlaulaja. Princen kaksi vuotta nuorempi sisko Tyka Nelson on myös laulaja. Princellä oli myös useita veli- ja sisarpuolia vanhempiensa aiempien suhteiden kautta.
Prince oli kihloissa Susannah Melvoinin kanssa vuonna 1985. Prince avioitui taustalaulaja ja -tanssija Mayte Garcian kanssa ystävänpäivänä 1996 ja heillä oli Boy Gregory -niminen lapsi, joka syntyi 16. lokakuuta 1996, mutta sairasti Pfeifferin syndroomaa ja eli vain viikon. Pari erosi vuonna 1999. Prince avioitui uudestaan vuonna 2001 Manuela Testolinin kanssa, mutta tämäkin liitto päättyi eroon toukokuussa 2006.
Prince tuli 2000-luvun alussa uskoon ja liittyi Jehovantodistajiin.
Sairastelu ja kuolema
Prince kärsi vuosikymmeniä kovasta kroonisesta lonkkakivusta, minkä vuoksi joutui syömään vahvoja opioideja, käyttämään kävelykeppiä ja lepäämään toisinaan pitkiä kausia vuoteessa. Hänen työtoverinsa epäilivät jatkuvasti pahenevan kivun syyksi liian kovaa työtahtia ja alle 160-senttisen laulajan käyttämiä 10 sentin korkoja. Princen lonkat pääsivät niin huonoon kuntoon, että ne piti vaihtaa tekoniveliin vuonna 2010. Prince viivytteli pitkään leikkausta uskontonsa vuoksi, joka kielsi verensiirrot.
Walgreenin apteekin henkilökunnan mukaan Prince osti apteekista HIV-potilaiden hoidossa käytettävää lääkettä, mutta kuolinsyyselvityksessä ei mainittu HIV:iä.
Princeä oli hoidettu vain viikkoa ennen kuolemaansa sairaalassa opioidiyliannostuksen takia. Sen jälkeen hän työskenteli tauotta 154 tuntia eli lähes kokonaisen viikon nukkumatta välillä. (Fentanyyli saattaa aiheuttaa unettomuutta .)
Prince tuhkattiin 23. huhtikuuta ja hänen kotonaan järjestettiin perheen ja ystävien kesken muistotilaisuus. Tuhkan laskupaikkaa ei julkistettu. Princelle järjestettiin myös muistokonsertti.
My God-Given Right
My God-Given Right on saksalaisen power metal -yhtye Helloweenin 16. studioalbumi, joka julkaistiin 29. toukokuuta 2015. He julkaisivat albumille yhden singlen ”Battle’s Won” 17. huhtikuuta 2015.
Albumi ylsi Suomen virallisen listan sijalle 5.
Seututie 723
Seututie 723 on Seinäjoen Ylistarosta Kauhavan Ylihärmään johtava seututie. Tien pituus on noin 27 kilometriä. Se on kokonaan päällystetty ja kaksikaistainen. Tie kääntyy Untamalassa ja Rannanjärvessä.
Léon Taverdet
Léon Aimé Taverdet (17. heinäkuuta 1923 Avanne – 8. elokuuta 2013) oli ranskalainen roomalaiskatolinen piispa. Hänet vihittiin Frères Missionnaires des Campagnesin papiksi 25. syyskuuta 1955 ja nimitettiin Langresin hiippakunnan johtoon 14. lokakuuta 1981. Piispaksi vihkiminen seurasi 29. marraskuuta. Pääkonsekraattorina toimi Jean Vilnet, jota avustivat Jacques-Eugène-Louis Ménager ja Georges-Stanislas-Jean Béjot.
Taverdet jäi eläkkeelle 16. joulukuuta 1999.
Red Bull Air Race World Championship -kausi 2010
Red Bull Air Race World Championship -kausi 2010 oli Red Bull Air Race World Championship -sarjan kahdeksas kausi. Kauden kahdeksasta kilpailusta ensimmäinen järjestettiin Abu Dhabissa 26.– 27. maaliskuuta. Kaksi viimeistä osakilpailua peruttiin, joten kauden päätti Lausitzin kilpailu 7.–8. elokuuta. Mestaruuden voitti toista kertaa peräkkäin brittiläinen Paul Bonhomme.
Kaudella tapahtui sarjan ensimmäinen onnettomuus, kun Adilson Kindlemannin ohjaama kone syöksyi maahan Perthissä. Lisäksi Matt Hallille kävi läheltä piti -tilanne New Yorkissa. Heinäkuussa 2010 tiedotettiin, että sarjassa pidetään seuraavana vuonna kilpailutauko, jonka aikana sarjassa otetaan käyttöön turvallisuusparannuksia ja selvitetään kaupallisia ja organisaatiollisia ongelmia, jotka johtivat kaudella 2010 kilpailujen perumiseen. Tauko venyi kuitenkin aiottua pidemmäksi, ja seuraavan kerran sarjassa kilpailtiin vasta kaudella 2014.
Lentäjät ja lentokoneet
pienoiskuva|[[Paul Bonhomme New Yorkin osakilpailussa kaudella 2010.]]
Tulokset
Pisteet 11 parhaalle 12–10–9–8–7–6–5–4–3–2–1, yksi lisäpiste aika-ajon nopeimmalle.
Onnettomuudet
Adilson Kindlemannin kone syöksyi 15. huhtikuuta Perthin Swan River -jokeen kilpailun harjoituksissa. Kindlemann vietiin sairaalaan tarkastettavaksi, mutta hän selvisi vähin vammoin. Windsorin osakilpailun aika-ajossa Matt Hallin kone oli syöksyä Detroitjokeen. Kone menetti nostetta jyrkässä kaarteessa, laskeutui alaspäin ja osui jo vedenpintaan, mutta Hall sai nostettua koneen takaisin ilmaan. Hall diskattiin Windsorin osakilpailusta ja sai kilpailukiellon sitä seuranneeseen New Yorkin osakilpailuun.
Espanjalainen Alejandro Maclean kuoli kilpailukauden päätyttyä jouduttuaan 17. elokuuta harjoituslennolla onnettomuuteen.
Permin valtionyliopisto
Permin valtionyliopisto (, lyh. ПГУ, PGU) on Venäjällä Permin aluepiirin pääkaupungissa Permissä toimiva korkeakoulu. Sillä on kansallisen tutkimusyliopiston status.
Permin yliopisto on saanut alkunsa vuonna 1916 perustetusta Pietarin yliopiston haaraosastosta. Itsenäisen yliopiston aseman se sai vuonna 1917. Siihen kuuluu 9 tiedekuntaa ja 64 oppiainetta. Yliopistossa on mahdollista suorittaa kandidaatin ja tohtorin jatkotutkinnot. Opiskelijoita on yli 10 000.
Varjot (Beritin albumi)
Varjot on suomalaisen pop-laulaja Beritin studioalbumi vuodelta 1990. Se on esittäjänsä neljästoista.
Muuta
Nimikappale "Varjot" julkaistiin analogisena seitsentuumaisena singlenä, joka 1990-luvulle tultaessa oli jo melko vanhanaikainen formaatti. Sen b-puolena on "Itke pihlajapuu". Esko Koivumiehen sävellys "Kun tummat saapuu taivaaseen" julkaistiin myös Kultaiset vuodet -albumilla kaksi vuotta aiemmin.
Varjot-albumilla on muun muassa suomibeatia, joka 1990-luvun taitteessa oli suosittua varsinkin Rainer Frimanin tulkitsemana. Berit itse piti Varjoja hutina, eikä siltä ole jäänyt elämään kappaleita.
Lawrence Thomas Persico
thumb|right|Lawrence Thomas Persicon vaakuna
Lawrence Thomas Persico (s. 21. marraskuuta 1950 Monessen, Pennsylvania) on yhdysvaltalainen roomalaiskatolinen piispa. Hänet vihittiin diakoniksi Greensburgin hiippakuntaan 8. kesäkuuta 1976, ja William Graham Connare vihki hänet sinne papiksi 30. huhtikuuta 1977. Persico sai 31. heinäkuuta 2012 nimityksen Erien hiippakunnan johtoon. Piispaksi vihkiminen seurasi 1. lokakuuta. Pääkonsekraattorina toimi Charles Joseph Chaput, jota avustivat Donald Walter Trautman ja Lawrence Eugene Brandt.
Makoto Hasebe
Makoto Hasebe (s. 18. tammikuuta 1984 Fujieda, Shizuokan prefektuuri, Japani) on japanilainen jalkapalloilija, pelipaikaltaan keskikenttäpelaaja. Hän edustaa Bundesliigassa pelaavaa Eintracht Frankfurtia.
Ura
Hasebe pelasi juniorina Fujieda Higashi HS -joukkueessa, josta hän siirtyi vuonna 2002 Urawa Red Diamondsiin. Hänestä tuli joukkueen vakiojäseniä ja avainpelaajia kaudesta 2003 lähtien. Vuonna 2004 hänet valittiin sarjan uudeksi sankaripelaajaksi ja fanien suosikiksi.
Vuonna 2007 uutisoitiin, että Hasebe oli siirtymässä italialaiseen AC Sienaan. Tästä huolimatta hän teki sopimuksen Bundesliigassa pelaavan VfL Wolfsburgin kanssa. Hänestä tuli samalla ensimmäinen seurassa pelannut japanilainen. Hän voitti kaudella 2008–2009 Saksan mestaruuden toisena japanilaispelaajana. Hasebe jatkoi vuonna 2010 sopimustaan vuoteen 2012.
Kaudella 2013–2014 Hasebe edusti Nürnbergiä. Kesästä 2014 alkaen hän on edustanut Eintracht Frankfurtia. Vuonna 2018 hän voitti Saksan cupin.
Hasebe kuului myös Japanin maajoukkueen vakionimiin. Hän debytoi maajoukkueessa tammikuussa 2006 ystävyysottelussa Yhdysvaltoja vastaan. Hänet valittiin Japanin kapteeniksi vuoden 2010 MM-kisoihin. Hän päätti maajoukkueuransa vuoden 2018 MM-kisoihin, joissa Japani putosi toisella kierroksella.
Missing Persons
Dalen omituinen ääni ja runsas meikki teki yhtyeestä yhden Music Televisionin suosituimmista yhtyeistä 1980-luvun alkupuolella. Hänen paljastavat asunsa olivat keskeinen tekijä musiikkivideokulttuurin ohjaamiseen peittelemättömän seksuaalisen paljastelun suuntaan.
Dale ja Terry Bozzio tapasivat työskennellessään Frank Zappan kanssa ja he menivät naimisiin vuonna 1979. Cuccurullo tapasi parin työskennellessään Zappan vuoden 1979 albumin Joe’s Garage kanssa. O’Hearn oli Zappan kiertueyhtyeen entinen jäsen ja Wild oli soittanut useissa yhtyeissä ennen liittymistä.
Isabella (Kaarle V:n puoliso)
Isabellan vanhemmat olivat Portugalin kuningas Emanuel I ja tämän toinen vaimo Maria. Hän sai opetusta taiteissa ja musiikissa ja oppi lukemaan ja kirjoittamaan latinaa, espanjaa, englantia ja ranskaa. Hänen äitinsä huolehti uskonnollisesta ohjauksesta, ja he kävivät usein yhdessä kirkossa. Hänen isänsä oli tyytyväinen tyttären ahkeruudesta ja oppivaisuudesta, ja siirsi Isabellan neljätoistavuotispäivänä tämän nimiin merkittävän maaomaisuuden.
Kaarle V harkitsi pitkään Englannin prinsessan Maria Tudorin (tuleva Maria I) kihlaamista, sillä Englanti olisi ollut tärkeä liittolainen. Maria Tudor oli syntynyt 1516, joten hänen aikuistumiseensa olisi vielä aikaa. Isabellan veljen vaimo Katariina Itävaltalainen neuvotteli aktiivisesti Espanjan ja Portugalin suhteiden lähentymisen eduista. Parlamentti hoputti Kaarlea valitsemaan vaimon, joka kykenisi synnyttämään pian kruununperillisen. Niinpä Isabella ja Kaarle menivät naimisiin 11. maaliskuuta 1526 Sevillassa. Tuleva Espanjan kuningas Filip syntyi seuraavana vuonna.
Missing Persons
Missing Persons julkaisi esikoisstudioalbuminsa Spring Session M (anagrammi yhtyeen nimestä) vuonna 1982.
Isabella (Kaarle V:n puoliso)
Isabella hallinnoi Espanjaa vuosina 1529–1532, 1535–1536 ja 1538–1539 Kaarlen ollessa ulkomailla.
Kaarle V tilasi Tizianilta Isabellan muotokuvan tämän kuoleman jälkeen. Ensimmäiseen muotokuvaan oli mallina aikaisempi teos, joka oli näköinen mutta ei kovin taiteellinen. Kaarle ei ollut tyytyväinen Tizianin maalaamaan kotkannenään, vaikka se oli ilmeisesti varsin todenmukainen, vaan korjautti kuvaan siromman nenän. Ensimmäinen versio on tuhoutunut tulipaloissa, mutta toinen Tizianin maalaama, vuonna 1548 valmistunut muotokuva on nyt Museo del Pradossa. Tizian maalasi Isabellasta ja Kaarlesta myös kaksoismuotokuvan.
Näsumin kirkko
thumb|250px|Näsumin kirkko thumb|250px|Kirkon sisätilat
Näsumin kirkko on kirkkorakennus Ruotsissa Bromöllan kunnassa. Se on rakennettu vuonna 1871, mutta samalla paikalla on ollut kirkko jo 1200-luvulla. Kirkkoon mahtuu noin 500 ihmistä.
Kirkkorakennuksen vieressä on vanha hautausmaa. Sen viereen rakennettiin uusi hautausmaa 1940-luvulla tilanpuutteen vuoksi. Kolmas, vuonna 1897 perustettu hautausmaa sijaitsee vähän kauempana kirkosta.
Stélios Malezás
pienoiskuva|Stélios Malezás Stélios Malezás (, s. 11. maaliskuuta 1985 Kateríni, Kreikka) on kreikkalainen jalkapalloilija, pelipaikaltaan keskuspuolustaja. Hän edustaa Kreikan Superliigassa pelaavaa PAOKia.
Luca Brandolini
Luca Brandolini (s. 25. joulukuuta 1933 Monte Compatri) on italialainen roomalaiskatolinen piispa. Hän liittyi lasaristeihin 18. lokakuuta 1955 ja sai pappisvihkimyksensä 24. huhtikuuta 1960. Hänet nimitettiin Rooman hiippakunnan vihkipiispaksi sekä Urusin titulaaripiispaksi 29. lokakuuta 1987, ja piispaksi vihkiminen seurasi 7. joulukuuta. Pääkonsekraattorina toimi Ugo Poletti, jota avustivat Ennio Appignanesi ja Plinio Pascoli.
Brandolini sai 2. syyskuuta 1993 nimityksen Sora-Aquino-Pontecorvon piispaksi, jona hän toimi, kunnes jäi eläkkeelle 19. kesäkuuta 2009.
Montagu Toller
Montagu Henry Toller (2. helmikuuta 1871 Barnstaple, Devon – 5. elokuuta 1948 Meon Beach, Titchfield, Hampshire) oli brittiläinen kriketinpelaaja ja olympiavoittaja.
Fosforipentabromidi
Fosforipentabromidi (PBr5) on bromin ja fosforin muodostama epäorgaaninen yhdiste. Yhdistettä voidaan käyttää orgaanisen kemian synteeseissä bromaavana reagenssina.
Montagu Toller
Toller kilpaili vuoden 1900 kesäolympialaisissa Pariisissa, kultaa voittaneessa Castle Caryn Devon & Somerset Wanderers -joukkueessa.
Fosforipentabromidi
Ominaisuudet
Fosforipentabromidi on huoneenlämpötilassa keltaista tai kellanpunertavaa kiteistä ainetta. Yhdiste liukenee hiilidisulfidiin ja eräisiin orgaanisiin liuottimiin kuten tetrakloorimetaaniin ja bentseeniin, mutta reagoi kiivaasti veden kanssa fosforihapoksi ja vetybromidiksi. Kiinteänä yhdiste koostuu tetrabromifosfoniumioneista ja bromidiioneista ([PBr4]Br). Kuumennettaessa fosforipentabromidia se hajoaa helposti fosforitribromidiksi ja bromiksi. Asetonitriililiuoksessa yhdiste on sähkönjohde.
Montagu Toller
Montague Toller kuului Blundell Schoolin joukkueisiin rugbyssa ja kriketissä ja hänen kuusi otteluaan Somersetissä vuonna 1897 teki hänestä kokeneimman pelaajan olympiajoukkueessa. Nopeasyöttöinen Toller teki seitsemän paloa ja antoi vain yhdeksän juoksua olympiaottelun toisessa sisävuorossa. Tämä oli paras henkilökohtainen suoritus Pariisin krikettiottelussa.
Fosforipentabromidi
Valmistus ja käyttö
Fosforipentabromidia voidaan valmistaa bromin ja fosforitribromidin välisellä reaktiolla tai punaisen fosforin ja bromiylimäärän välisellä reaktiolla.
Fosforipentabromidia voidaan käyttää orgaanisen kemian synteeseissä bromausreagenssina. Se reagoi muun muassa sekundääristen alkoholien kanssa alkyylibromideiksi ja fenolien kanssa aryylibromideiksi. Karboksyylihapot reagoivat happobromideiksi.
Teo LT
Teo LT Ab (vuoteen 2006 saakka Lietuvos Telekomas) oli liettualainen tietoliikenneyhteyksiä ja -palveluja tarjoava pörssiyritys. Teo LT:n osake noteerattiin Vilnan pörssissä. Helmikuussa 2016 osake kuului kymmenen keskeisen Baltian maissa kotipaikkansa pitävän pörssiyrityksen muodostamaan OMX Baltic 10 -indeksiin.
Teo LT oli ruotsalaisen Telia Companyn tytäryhtiö, josta se omisti 88,15 %:n osuuden. Teo LT yhdistettiin 1. helmikuuta 2017 Telian muiden liettualaisten tytäryhtiöiden, Omnitelin ja Baltic Data Centerin kanssa yhteisen Telia Lietuva -yhtiön alle.
Love Is All Around (Agnes Carlssonin kappale)
"Love Is All Around" on ruotsalaisen Agnes Carlssonin toiselta studioalbumilta Stronger julkaistu laulu, jonka ovat kirjoittaneet Fredrik Thomander ja Anders Wikstrom. Laulu julkaistiin Ruotsissa 11. lokakuuta 2006.
Mother’s Finest
Mother's Finest on yhdysvaltalainen funk rock -yhtye, joka yhdistelee funkia, rockia ja soulia.
Oscar-gaala 2001
Oscar-gaala 2001 oli 73. kertaa järjestetty palkintogaala, jossa Yhdysvaltain elokuva-akatemia jakoi Oscar-palkinnot vuoden 2000 parhaille elokuville.
Boris Morozov
Boris Morozov toimi tsaari Aleksei Mihailovitšin kasvattajana. Tämän ensimmäisten hallitusvuosien aikana hän käytännössä johti Venäjän valtiota. Morozovin säätämä korkea suolavero oli syynä Moskovassa kesällä 1648 puhjenneeseen suolakapinaan. Sen seurauksena Aleksei karkotti hänet Belozerskin luostariin, josta hän jo saman vuoden lokakuussa palasi Moskovaan ja maan hallituksen johtoon. Morozov osallistui vuoden 1649 lakikokoelman (Sobornoje uloženije) valmisteluun ja toimi maan hallituksen todellisena johtajana 1650-luvun loppuun saakka. Hän omisti 55 000 maaorjaa sekä lukuisia tehtaita.
Yhdystie 4251
Yhdystie 4251 on yhdystie Päijät-Hämeessä. Se on Vantaalta Heinolan Lusiin johtavan seututien 140 jatke. Kaksikaistaista tietä. Se alkaa Heinolan Lusista valtatien 5 eritasoliittymästä, ja päättyy Haminanmäessä, Joutsassa.
Maj Kuhlefelt
Kuhlefelt pääsi ylioppilaaksi 1949 ja hän opiskeli Taideteollisen oppilaitoksen muoti- ja tekstiililinjalla 1950–1953. Hän tutustui opiskeluaikana tulevaan yhtiökumppaniinsa ja ystäväänsä Pi Sarpanevaan.
Kuhlefelt suunnitteli muun muassa Suomen Trikoolle kirkkaita värejä käyttäneen modernin lastenvaatemalliston nimeltä Maj. Hän oli vuosina 1963–1969 vaatevalmistaja Finn-Flare Oy:n suunnittelijana ja suunnitteli kansainvälistä tunnustusta saaneita vaatteita Marjatta Metsovaaran kankaista.
Kuhlefelt ja Sarpaneva perustivat vuonna 1970 yhteisen yrityksen P&M Design Ab:n. He suunnittelivat nykyaikaisia työvaatteita ja Kuhlefelt suunnitteli myös sisustuksia muun muassa Hotelli Hesperiaan ja Hotelli Kämpiin sekä Finnairin lentokoneisiin. Kuhlefelt piti vakinaista ”Bara Hon” -palstaa Hufvudstadsbladetissa ja kirjoitti pakinoita myös suomeksi Me Naiset- ja Anna-lehteen.
Vuonna 1995 Muotitaiteilijat MTO myönsi Kuhlefeltille Vuoden vaatesuunnittelija-kunniamaininnan, ja hänelle myönnettiin 1996 Suomen Leijonan ritarikunnan I luokan ritarimerkki ansioista vaatesuunnittelun ja muodin alalla.
Maj Kuhlefeltin isä oli metsäneuvos Jarl Lindfors. Kuhlefeltin aviomies oli osastopäällikkö Lars-Olof Kuhlefelt vuosina 1953–1971 ja avomies valokuvaaja Kaius Hedenström vuodesta 1973.